Mack Reynolds

eta|La noveleto de Reynolds "Stowaway" estis la kovrilorakonto en la debuta numero de Universe Science Fiction en junio 1953.
dekstra|eta|"Meddler's World", noveleto de Reynolds kaj Theodore Cogswell, estis la kovrilorakonto en la novembro 1955-a numero de *Science Fiction Quarterly.*
**Dallas McCord "Mack" REYNOLDS** (naskiĝis la 11-an de novembro 1917 en Corcoran, Kalifornio – mortis la 30-an de januaro 1983 en San Luis Potosí, Meksiko) estis usona sciencfikcia verkisto, kiu aparte sukcesis en la 1960-aj jaroj. Li estis la aŭtoro de ĉirkaŭ 50 romanoj kaj novelaroj, kaj multaj el ili traktas la idealon de utopia socio, precipe tiuj kiuj uzas komunan lingvon bazita sur Esperanto aŭ ke Esperanto estas universala lingvo. 

Liaj plumnomoj inkluzivis **Dallas Ross**, **Mark Mallory**, **Clark Collins**, **Dallas Rose**, **Guy McCord**, **Maxine Reynolds**, **Bob Belmont**, kaj **Todd Harding**. Lia verkado fokusiĝis al sociekonomia spekulativo, kutime esprimita en pensigaj esploroj de utopiaj socioj el radikala, foje satira perspektivo. Li estis populara aŭtoro de la 1950-aj jaroj ĝis la 1970-aj jaroj, precipe ĉe legantoj de sciencfikciaj kaj fantaziaj revuoj.

Notindas ke Reynolds estis la unua aŭtoro kiu verkis originalan romanon bazitan sur la televidserio *Star Trek* de NBC el 1966–1969. Tiu verko estas *Mission to Horatius* (1968), kiu celis junajn legantojn.

Li specife antaŭvidis la kreadon de tekokomputiloj aŭ tabulkomputiloj, same kiel tutmondan komputilan reton rememorigan pri la Interreto.

La *Enciklopedio de Sciencfikcia Literaturo,* eldonita de Heyne Verlag en 1980, priskribis lin kiel "unu el la tre malmultaj usonaj sciencfikciaj aŭtoroj, kiuj verkas politike gravajn rakontojn." 

Multaj el liaj rakontoj estas publikigitaj en *Galaxy Science Fiction* kaj *Worlds of If Magazine*.

## Vivo 
Reynolds komence laboris kiel redaktoro por loka gazeto. Li poste eklaboris ĉe IBM, kaj poste laboris kiel eksterlanda redaktoro por la vira revuo *Rogue*, por kiu li vojaĝis vaste tra Eŭropo kaj Afriko. Dum la Dua Mondmilito, li servis en la Komerca Ŝiparo. Reynolds edziĝis dufoje kaj havis tri infanojn.

## Verkado 
Lia unua sciencfikcia rakonto, *Izoliĝo,* aperis en la revuo Mirindaj Aventuroj en 1950. Li vendis sian unuan novelon en 1946 al la revuo *Esquire*; li estis 29-jaraĝa. Sekvis la romano *La Kazo de la Malgrandaj Verdaj Homoj*, ia krimromano lokita en la sciencfikcia fankomunumo.
Multaj el liaj romanoj estis verkitaj en la kunteksto de socio kun tre moviĝemaj homoj, kaj en kiu malmultaj homoj konservis fiksan loĝejon.

### Serio *Unuiĝintaj Planedoj* 
La serio pri "Sekcio G" rondiras ĉirkaŭ sekreta organizaĵo de la "Unuiĝintaj Planedoj", kies ĉefa tasko estas garantii la sendependecon de la diversaj planedoj. En la prezentita estonteco, ekzistas ekzemploj de preskaŭ ĉiu imagebla formo de socio kaj registaro. Aŭtoritataj teokratioj ekzistas kune kun anarkiismaj planedoj dediĉitaj al la idealoj de Bakunin.

En la unua romano de la serio, *Mondoj en Tumulto*, la heroo, Ronald Bronston, estas taskigita trovi revoluciulon nomitan laŭ Thomas Paine, kiu ŝajnas instigi arbitrajn ribelojn kontraŭ la reganta registaro. Reynolds uzas la serĉadon de Thomas Paine kiel okazon prezenti siajn filozofiajn vidpunktojn pri historio. Montriĝas, ke Sekcio G mem estas malantaŭ Thomas Paine. Ŝanĝo mem estas vidata kiel progreso, ne kiel la celo de alternativa formo de socio.

### Alia 
La romano *Of Godlike Power* (alternativa titolo: *Earth Unaware*) temas pri religia fondinto, kiu havas la potencon malbeni nedezirindajn sociajn fenomenojn per amasa hipnoto. Li abolicias, interalie, radion, televidon kaj literaturon (krom klasikaj verkoj kiel Huckleberry Finn). Reynolds ankaŭ enkorpigas historiajn ekzemplojn ĉi tie, kiel ekzemple Father Divine (d:Q739119) kaj la Ribelo Nika en Bizanco.

Kune kun Fredric Brown, li publikigis la humuran novelaron *Science Fiction Carnival*.

## Referencoj 
## Eksteraj ligiloj 
* 
* *eI43* 8.2. Special edition in memory of Mack Reynolds at eFanzines.com.
* Mack Reynolds at *The Encyclopedia of Science Fiction*.
* Belated Reviews PS#29: Mack Reynolds de Dani Zwieg.

Kategorio:Usonaj sciencfikciaj verkistoj
Kategorio:Usonaj esperantistoj